Kroonstad. – ’n Boer van dié dorp het magteloos toegekyk hoe altesame tien SMS’e een ná die ander op sy selfoon deurkom toe skelms, wat vermoedelik sy bankkaart gekopieer het, sy rekening leeggetrek het totdat daar uiteindelik net R2 oorgebly het.
“Ek laat nooit my bankkaart onder my oë uit nie. Ek is altyd by as ’n kassier my kaart deur die masjien trek,” het Jonker vertel.
“Die selfoon se battery was pap en ek het dit aan die laaier gekoppel. Ek het die foon deur die nag gelaai.
Jonker het gesê die skok was baie groot toe hy besef sy bankrekening is bykans dolleeg. Hy het nog dié SMS’e op sy foon.
“Die bankgroep het my ’n eisvorm gegee om te voltooi. Die bank het gesê ek kan die geld terugkry nadat die eis afgehandel is.”